sinarproject/legisdata huggingface dataset:
Pertanyaan 55: SASARAN SMART SELANGOR DELIVERY UNIT
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN EDRY FAIZAL BIN EDDY YUSOF (N23 DUSUN TUA)
Jawapan oleh: Y.A.B. Dato' Menteri Besar

Y.B. TUAN EDRY FAIZAL BIN EDDY YUSOF

Apakah pelaksanaan yang disasarkan oleh SSDU untuk tahun 2020?

Y.A.B. Dato' Menteri Besar

a) Pada tahun 2020, SSDU akan terus melaksana inisiatif-inisiatif Smart Selangor yang mampu meningkatkan dayahuni rakyat, memacu ekonomi negeri menerusi pemerkasaan ekosistem digital, dan pemantauan serta penyelarasan tindakan secara berpusat oleh Kerajaan Negeri berdasarkan data masa nyata.

Berikut adalah inisiatif-inisiatif yang bakal dilaksanakan pada tahun ini:

1. Pembangunan Selangor Intelligent Operations Centre (SIOC) yang dijangka akan siap dibina pada suku keempat tahun ini bertempat di Dewan Jubli Perak, Pejabat SUK Selangor, Shah Alam, Selangor.

2. Pemasangan minima 100 unit CCTV digital beserta analitik di kawasan yang dikenalpasti sebagai ‘hotspot’ dan ‘blackspot’ oleh PDRM.

3. Pembangunan Ekosistem untuk pembangunan Industri Kecil dan Sederhana (IKS)

4. Pelaksanaan sistem Tap-to-Ride untuk caj pembayaran perkhidmatan Bas Smart Selangor

5. Pemetaan topografi pintar